ถ้าถามนักท่องเที่ยวที่มาจากต่างถิ่นว่าร้านเค้กไหนที่อยากไปนั่งอยากไปลองทานมากที่สุด 1 ใน 10 ร้านเหล่านั้นย่อมต้องมีชื่อร้านเค้กฝรั่งเศสสไตล์ญี่ปุ่นนามว่า Mont Blanc ที่ตั้งอยู่บนถนนนิมมานไม่ว่าจะเป็นสาขาซอย2หรือหน้าซอย7 อยู่ด้วยแน่นอน

ร้าน Mont Blanc เป็นร้านเค้กที่ไม่เหมือนใครในด้านรูปลักษณ์ที่มีขนาดกะทัดรัดและการนำเสนอที่สะดุดตาอยากชวนให้ลิ้มลองเหลือเกิน โดยในราคาที่ไม่แพงเกินไป โดยเฉพาะเค้กมองบลังก์(เค้กเกาลัด)ที่มีชื่อเหมือนกับตัวร้าน แถมยังมีเครื่องดื่มหลากหลายชนิดให้เลือกจิบระหว่างทานเค้ก ประกอบกับบรรยากาศที่เรียบง่ายสบายๆ พร้อมด้วยการบริการที่เป็นกันของพนักงานร้าน นี่แหละคือเหตุผลที่ทำให้ร้าน Mont Blanc เป็นที่หมายปองของเหล่าบรรดานักท่องเที่ยวทั้งหลาย

หากมีโอกาสได้มาเชียงใหม่และแวะเดินเล่นที่ถนนนิมมาน ร้าน Mont Blanc เป็นอีกร้านที่เหมาะแก่การคลายเหนื่อยจากการช๊อปปิ้งและเช็คอินสักครั้งจริงๆ 

ปล.ความชอบในรสชาติและสไตล์ของแต่ละคนย่อมแตกต่างกันไปนะครับ ^^